Captain Beefheart

Don Van Vliet () var ein amerikansk musikar, songar-låtskrivar og artist, mest kjend under scenenamnet Captain Beefheart. Han spelte musikken sin med forskjellige musikarar i eit ensemble han kalla the Magic Band (1965–1982), som han spelte inn 13 studioalbum med. Han er kjend for den kraftfulle røysta og det store stemmeregisteret,Ofte omtalt som fem oktavar (Captain Beefheart. (2010). In Encyclopædia Britannica. Henta 1. juni 2014, from Encyclopædia Britannica Online Library Edition), men rapportar har variert frå tre oktavar til sju og ein halv:  Van Vliet spelte òg munnspel, saksofon og fleire andre blåseinstrument. Musikken hans var ei blanding av rock, blues og psykedelia med avantgarde og moderne eksperimentell komposisjon. Beefheart var òg kjend for ein nesten diktatorisk kontroll over musikarane sine, og skapte ofte myter kring livet sitt.

Gjennom tenåra i Lancaster i California, utvikla Van Vliet ein vid musikksmak og forma «ein nyttig, men flyktig» venskap med Frank Zappa, som han sporadisk konkurrerte og samarbeidde med.Loder, Kurt. juni 24, 1999. [http://www.mtv.com/news/articles/1426880/19990624/captain_beefheart_and_the_magic_band.jhtml Captain Beefheart: The Man Who Reconstructed Rock & Roll]. www.mtv.com. Han byrja å spele som Captain Beefheart i 1964 og fekk med seg den originale Magic Band-besetninga starta av Alexis Snouffer i 1965. Gruppa fekk merksemd med Bo Diddley sin «Diddy Wah Diddy», som vart ein lokal hit. Han vart etterfølgd av det kritikarroste debutalbumet Safe as Milk, som kom i 1967 på Buddah Records. Etter å ha blitt droppa av to plateselskap på rad, signerte dei kontrakt med Zappa sitt Straight Records. Som produsent gav Zappa Beefheart uhemma kunstnarisk fridom til å lage Trout Mask Replica i 1969, som ligg på 58. plass på lista til Rolling Stone frå 2003 over dei 500 beste albuma gjennom tidende. I 1974 var Beefhart frustrert over mangelen på salssuksess og gav ut to album med meir vanleg rock, som fekk dårleg kritikk. Dette, i tillegg til at dei ikkje fekk betalt for ein europeisk turné og etter år med den grove oppførselen til Beefheart, slutta heile bandet hans. Beefheart danna etter kvart eit nytt Magic Band med ei gruppe unge musikarar og vann attende kritikarane med dei tre siste albuma sine, Shiny Beast (Bat Chain Puller) (1978),  Doc at the Radar Station (1980)  og Ice Cream for Crow (1982).

Van Vliet har blitt skildra som «...ein av dei verkelege nyskaparane innan moderne musikk» med «...eineståande verk som i røynda manglar sidestykke når det kjem til å vere vågal og bestå av flytande kreativitet». Sjølv om han hadde lite kommersiell suksess, vart han ein kultartist rekna som «særs viktig» og «uoverskodeleg» når det kom til innverknaden på new wave, punk, post-punk, eksperimentell og alternativ rock. Han var kjend for den gåtefulle personlegdomen og forholdet til publikum, og var sjeldan framme i rampelyset etter han trekte seg frå musikkindustrien i 1982. Han fortsette ein karrière innan kunst, særleg biletkunst, og det vart dette som sikra han økonomisk. Dei ekspresjonistiske måleria og teikningane hans gjekk for høge prisar, og har blitt utstilte i kunstgalleri og museum verda over.McKenna, Kristina (juli 29, 1990). «[http://www.beefheart.com/caucasian/crossover.htm A Crossover of a Different Color] . Los Angeles Times. Van Vliet døydde i 2010 etter å ha lidd av multippel sklerose i mange år.

Diskografi
Safe as Milk (1967)
Strictly Personal (1968)
Trout Mask Replica (1969)
Lick My Decals Off, Baby (1970)
Mirror Man (1971)
The Spotlight Kid (1972)
Clear Spot (1972)Unconditionally Guaranteed (1974)
Bluejeans & Moonbeams (1974)
Shiny Beast (Bat Chain Puller) (1978)
Doc at the Radar Station (1980)
Ice Cream for Crow (1982)
Bat Chain Puller (2012)

Kjelder 
Denne artikkelen bygger på «Captain Beefheart» frå ,  den 1. juni 2014. 
 oppgav desse kjeldene:

Bakgrunnsstoff

Beefheart.com – The Captain Beefheart Radar Station
Captain Beefheart på Rolling Stone 
[ Captain Beefheart på Allmusic]


Kategori:USA-amerikanske målarar
Kategori:USA-amerikanske låtskrivarar
Kategori:USA-amerikanske filmregissørar
Kategori:USA-amerikanske eksperimentelle musikarar
Kategori:USA-amerikanske songarar
Kategori:USA-amerikanske multiinstrumentalistar
Kategori:USA-amerikanske diktarar
Kategori:USA-amerikanske saksofonistar
Kategori:USA-amerikanske bilethoggarar
Kategori:Folk frå Arizona
Kategori:Musikarar frå California
Kategori:Bluesrock-musikarar
Kategori:Døde av multippel sklerose
Kategori:Eksperimentelle musikarar
Kategori:Frank Zappa
Kategori:Folk med multippel sklerose
Kategori:Progressive rockemusikarar
Kategori:Protopunk-artistar
Kategori:Psykedeliske rockemusikarar
Kategori:Designarar av plateomslag